*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2015. gada 24. februāra noteikumos Nr. 106 “Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību”**

Izdoti saskaņā ar likuma

“[Par nodokļu piemērošanu brīvostās un   
speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)”

[12. panta](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas#p12) otro daļu

Izdarīt Ministru kabineta 2015. gada 24. februāra noteikumos Nr. 106 “[Noteikumi par speciālo ekonomisko zonu un brīvostu kapitālsabiedrību un pašvaldību pārskatu veidlapu paraugiem un to aizpildīšanas un iesniegšanas kārtību](https://likumi.lv/ta/id/272609-noteikumi-par-specialo-ekonomisko-zonu-un-brivostu-kapitalsabiedribu-un-pasvaldibu-parskatu-veidlapu-paraugiem-un-to-aizpildisa...)” (Latvijas Vēstnesis, 2015, 46. nr.; 2017, 119. nr.; 2019, 78. nr.) šādus grozījumus:

1. Visā noteikumu projekta tekstā un 1. pielikumā aizstāt vārdus “uzkrātā ieguldījumu summa” (attiecīgajā locījumā) ar vārdiem “uzkrātā attiecināmo izmaksu summa” (attiecīgajā locījumā) un aizstāt vārdus “uzkrātajiem ieguldījumiem” (attiecīgajā locījumā) ar vārdiem “uzkrātajai attiecināmo izmaksu summai” (attiecīgajā locījumā).

2. 2. punktā:

2.1. apakšpunktu izteikt šādā redakcijā:

“2.1. 1. rindā norāda uzkrāto attiecināmo izmaksu summu, izņemot uzkrāto attiecināmo izmaksu summu lielajiem ieguldījumu projektiem, tai skaitā kapitālsabiedrības ieguldījumus un paredzamās algu izmaksas, kas veiktas, sākot ar gadu, kurā noslēgts līgums par ieguldījumu vai paredzamo algu izmaksu veikšanu ar zonas vai brīvostas pārvaldi (Ventspils brīvostas licencētai kapitālsabiedrībai – ar gadu, kad stājies spēkā likums “[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)”), līdz taksācijas periodam (ieskaitot), par kuru tiek aprēķināti attiecīgie ieguldījumi un paredzamās algu izmaksas. 1.1. rindā norāda, cik no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014. gada 30. jūnijam un 1.2. rindā norāda, cik no kopējās summas ir ieguldījumi un paredzamās algu izmaksas saskaņā ar līgumiem par ieguldījumu vai paredzamo algu izmaksu veikšanu, kas noslēgti pēc 2014. gada 1. jūlija, kā arī norāda konkrētu projektu ietvaros veiktās ieguldījumu vai paredzamās algu izmaksu summas, norādot katru projektu (tā nosaukumu un ieguldījumu vai paredzamo algu izmaksu summu) atsevišķi;”;

2.2. apakšpunkta otrajā teikumā papildināt pēc vārdiem “saskaņā ar līgumiem par ieguldījumu” ar vārdiem “vai paredzamo algu izmaksu”;

2.3. apakšpunktu izteikt šādā redakcijā:

“2.3. 3. rindā norāda uzkrāto attiecināmo izmaksu summu lieliem ieguldījumu projektiem. 3.1. rindā norāda, cik no kopējās summas ir ieguldījumi saskaņā ar līgumiem par ieguldījumu veikšanu, kas noslēgti līdz 2014. gada 30. jūnijam un 3.2. rindā norāda, cik no kopējās summas ir ieguldījumi un paredzamās algu izmaksas saskaņā ar līgumiem par ieguldījumu vai paredzamo algu izmaksu veikšanu, kas noslēgti pēc 2014. gada 1. jūlija. Par lielu ieguldījumu projektu ir uzskatāms projekts, kurš atbilst likuma "[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)" [8.1 pantam](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas#p8.1);”;

2.4. apakšpunkta otrajā teikumā papildināt pēc vārdiem “saskaņā ar līgumiem par ieguldījumu” ar vārdiem “vai paredzamo algu izmaksu”.

3. Izteikt 1. pielikuma 1.2., 3. un 14. rindu šādā redakcijā:

|  |  |  |
| --- | --- | --- |
| “1.2. ieguldījumi un paredzamās algu izmaksas, ja līgums par ieguldījumu vai paredzamo algu izmaksu veikšanu noslēgts pēc 2014. gada 1. jūlija: | 01.2 |  |
| 1.2.1. ieguldījumu projekts par ieguldījumu veikšanu | 1.2.1 |  |
| 1.2.2. ieguldījumu projekts par paredzamo algu izmaksu veikšanu | 1.2.2 |  |
| 1.2.3. ieguldījumu projekts | 1.2.3 |  |
| 1.2.4. | 1.2.4 |  |

|  |  |  |
| --- | --- | --- |
| 3. Uzkrātā attiecināmo izmaksu summa lieliem ieguldījumu projektiem (1. panta 2. d. 6. p.), tai skaitā: | 03 |  |
| 3.1. ieguldījumi, ja līgums par ieguldījumu veikšanu noslēgts līdz 2014. gada 30. jūnijam | 03.1 |  |
| 3.2. ieguldījumi un paredzamās algu izmaksas, ja līgums par ieguldījumu vai paredzamo algu izmaksu veikšanu noslēgts pēc 2014. gada 1. jūlija | 03.2 |  |

|  |  |  |
| --- | --- | --- |
| 14. Atlikusī tiešo nodokļu atlaižu summa pret ieguldījumiem un paredzamajām algu izmaksām (9. r. – 10. r. – 12. r.) | 14 |  |

“.

Ministru prezidents A. K. Kariņš

Vides aizsardzības un reģionālās

attīstības ministrs J. Pūce